stanford-oval/wikipedia huggingface dataset:
דן אקרויד
פילמוגרפיה

The Gift of Winter‏ (1974) (מופיע בקולו בלבד)
Love at First Sight‏ (1977)
All You Need Is Cash‏ (1978)
1941 (1979)
האחים בלוז (1980) (אקרויד שימש גם כשותף בכתיבת התסריט)
שכנים (Neighbors; 1981)
הוליווד עלק (It Came from Hollywood; 1982)
Doctor Detroit‏ (1983)
משנה מקום משנה מזל (Trading Places; 1983)
אזור הדמדומים: הסרט (Twilight Zone: The Movie; 1983)
אינדיאנה ג'ונס והמקדש הארור (1984) (הופעת אורח)
מכסחי השדים (1984) (אקרויד שימש גם כשותף בכתיבת התסריט)
כלום לא נשאר לנצח ‏(1984)
רומן לילי (Into the Night; 1985)
מרגלים שכאלה (Spies Like Us; 1985)
השוטר מלוס-אנג'לס ‏(1987)
The Couch Trip ‏(1988)
צירי לידה (She's Having a Baby; 1988)
The Great Outdoors ‏(1988)
מהומה במועדון 2 (Caddyshack II; 1988)
כלה מכוכב אחר (My Stepmother Is an Alien; 1988)
מכסחי השדים 2 (1989)
הנהג של מיס דייזי (1989)
אחד מבריק שני מדליק (Loose Cannons; 1990)
Nothing But Trouble ‏(1991)
החברה שלי (My Girl; 1991)
This Is My Life ‏(1992)
סניקרס (Sneakers; 1992)
צ'פלין (Chaplin; 1992)
תופסים ראש (Coneheads; 1993)
A Century of Cinema ‏ (1994)
החברה שלי 2 (My Girl 2; 1994)
הורים בהזמנה (North; 1994)
גן עדן לשוטרים (Exit to Eden; 1994)
נאני (סדרת טלוויזיה (1994)
The Random Factor (קולו בלבד) (1995)
טומי בוי (Tommy Boy; 1995)
קספר (Casper; 1995)
בייקון קנדי (Canadian Bacon; 1995)
סמל בילקו (Sgt. Bilko; 1996)
לרצוח ולברוח (Getting Away with Murder; 1996)
Celtic Pride ‏ (1996)
בקצה הקשת (Rainbow; 1996)
The Arrow ‏(1996)
להרגיש את מינסוטה (Feeling Minnesota; 1996)
כוח Psi ‏(Psi Factor: Chronicles of the Paranormal; 1996) (סדרת טלוויזיה קנדית, הופיע כמנחה)
נשיאים בצרות (My Fellow Americans; 1996)
מפגש בגרוס פוינט (Grosse Pointe Blank; 1997)
האחים בלוז 2000 (1998) (שימש גם כמפיק ושותף לכתיבת התסריט)
עבודת נמלים (1998) (דיבוב)
Susan's Plan ‏(1998)
Diamonds ‏ (1999)
הרס הזוהר (Stardom; 2000)
Earth vs. the Spider ‏(2001)
לוזר (Loser; 2000)
בית האשליות (The House of Mirth; 2000)
Shortcut to Happiness ‏ (2001)
פרל הארבור (2001)
אבולוציה (Evolution; 2001)
קללת אבן העקרב הירוקה (The Curse of the Jade Scorpion; 2001)
The Frank Truth ‏ (2001)
On the Nose ‏ (2001)
החיים על פי ג'ים (2009-2002)
קרוסרודס (Crossroads; 2002)
Unconditional Love ‏ (2002)
צעירים יפים ומבריקים (Bright Young Things; 2003)
50 דייטים ראשונים (2004)
Intern Academy ‏(2004)
איפה אתם בחג? (Christmas with the Kranks; 2005)
Dan Aykroyd Unplugged on UFOs ‏(2005)
צ'אק ולארי (2007)
מלחמה בע"מ (War, Inc.; 2008)
יוגי דב (2010; קול Yogi Bear)
חיי עם ליברצ'ה (2013; Behind the Candelabra)
קומו על הרגליים (2014)
מכסחות השדים (2016)
מכסחי השדים: החיים שאחרי (2021)
מכסחי השדים: אימפריה קפואה (2024)
פילמוגרפיה > טלוויזיה

הסנגורים (2011)
אקרויד בעת צילומי הסרט "The Great Outdoors " בשנת 1987
מרדכי גפני

| --- | --- |

 לידה:  1960 (בן 64 בערך) פיטספילד, ארצות הברית 
 מדינה:  ארצות הברית 
 השכלה:  אוניברסיטת אוקספורד 
 השקפה דתית:  יהדות 
 www.marcgafni.com
 
הרב מרדכי גפני (נולד כמארק מרדכי ויניארז, בפיטסוויל, מסצ'וסטס ב-1960, ידוע גם כמארק גפני), הוא הוגה דעות, סופר ויזם-חברתי יהודי אמריקאי.
הנהיג את קהילת בית חדש בישראל עד שנת 2006 אז ברח לארצות הברית בעקבות הגשת תלונות נגדו בגין ניצול מיני של נשים בקהילה.
שנותיו הראשונות

הרב גפני נולד בארצות הברית להורים אורתודוקסים שקיימו אורח-חיים חרדי. לאחר שסיים את הישיבה התיכונית "אור התורה" (Manhattan Hebrew High School) בניו יורק, החל ללמוד לקראת סמיכה לרבנות בישיבה יוניברסיטי ובמקביל ב"קווינס קולג'" לקראת תואר ראשון בפילוסופיה. הרב גפני קיבל הסמכה מכמה מקורות ומחזיק בתעודת "כושר" לכהן כרב מהרבנות הראשית לישראל. כמו כן קיבל הסמכה מהמוסדות "אור תורה" של הרב שלמה ריסקין, אך ראה עצמו מתרחק מדרכו והחזיר לריסקין את ההסמכה בטענה שאינו רואה עצמו קשור או מחובר לדרכו הרוחנית. הרב גפני מחזיק אף בתואר דוקטור לפילוסופיה מאוניברסיטת אוקספורד.
כבר במהלך לימודיו לקראת הסמכה, ערער על חלק מן המוסכמות ביהדות האורתודוקסית ופנה לכיוונים המוגדרים על ידיו כ"פוסט אורתודוקסיה". במקביל, הקים רשת של לימודי יהדות בבתי הספר התיכון הציבוריים בעיר ניו יורק. לאחר שהוסמך כרב, מונה כרב בקהילה במחוז פאלם ביץ' בפלורידה.
פעילות בישראל

ב-1989 עלה לישראל כדי לכהן כרב היישוב צופים. לאחר כמה שנים החליט הרב גפני לקחת פסק-זמן כדי לבדוק את השקפותיו הפנימיות, בזמן זה עבד הרב גפני כראש אגף בחברת היי-טק, כשבמקביל העביר הרצאות ושיעורי תורה פופולריים בירושלים ובתל אביב. הוא מונה לראש מכון מיל"ה בירושלים, שם הזמין את הרב אוהד אזרחי (איתו פרסם מאוחר יותר את הספר "מי מפחד מלילית"), דב ברקוביץ', יוסי חיות ועמיחי לאו לביא לעבוד איתו יחדיו. הרב גפני עזב את מכון מיל"ה בעקבות מחלוקת עם התורם המרכזי של המכון. הרב גפני והרב אזרחי הקימו ביחד את תנועת "מנעד" שבמסגרתה הוקם "הישיבאשראם" שלאחר מכן הוליד את קהילת "המקום" של אזרחי.
קהילת בית חדש

בשנת 2000 הקים הרב גפני יחד עם אברהם לידר (ממנין לידר בירושלים) ואיש העסקים יעקב נר-דוד את קהילת "בית חדש", שבראשיתה התכנסה לחגים ולסדנאות בפוריה עילית ובהמשך היה להם מרכז פעילות ובית מדרש ביפו.
הקהילה פעלה בדרכים הבאות:
מכון מחקר - שעבד בשותפות עם המכון האינטגרלי של קן וילבר.
תוכנית הסמכה - שבה למדו התלמידים להיות רבנים מטעם "בית חדש". תוכנית זו הייתה מכונה "הסמכה הוליסטית אינטגרלית" וכללה לימוד והתפתחות במישורים פסיכולוגים, גופנים, אינטלקטואלים, תודעתיים וחברתיים.
בית המדרש - בו היו קבוצות של כ-100 תלמידים שלמדו עם הרב גפני ומורים נוספים.
קבלות שבת - הקהילה קיימה מדי ערב שבת "קבלות שבת תל אביביות" גדולות הפתוחות לציבור הרחב.
אמצעי התקשורת - הרב גפני והקהילה היו פעילים במרחב התקשורתי - הרב היה בעל טור קבוע בנושאי פרשת השבוע באתר ynet, והן בתוכנית בנושא זה בערוץ 2, "תחת גפנו". הרב גפני גם פרסם טורים באתרי אינטרנט ובכתבי עת העוסקים ב"עידן החדש", כמו "חיים אחרים".
דיאלוגים בינלאומיים עם מורים רוחניים כגון הדלאי למה וקן וילבר.
קהילת בית חדש פעלה עד שנת 2006. עזיבתו של הרב גפני את הארץ בעקבות התלונות נגדו, הובילה לסיום פעילותה של הקהילה.
פעילות בעולם

בנוסף לקהילת "בית חדש", הרב גפני לימד ושיתף פעולה עם מורים, מרכזים וקהילות בעולם. כיהן כמורה ב"אלת חיים" - מרכז הרוחני בארצות הברית בתחום היהדות המתחדשת. היה מורה ב"מרכז להתדיינות ולגישור רוחני באוניברסיטת הרווארד בארצות הברית. כיהן כאיש הקתדרה ב-"SSWT" ללימודי יהדות בארצות הברית.
טענות לניצול מיני

בשנת 2006 הוגשו נגד הרב גפני תלונות של שלוש נשים על אינוס, הטרדה מינית ומעשים מגונים. בעקבות זאת עזב את ישראל לארצות הברית. כעבור זמן הוא שיגר מארצות הברית מכתב חרטה לחברי קהילתו, ובו כתב כי הוא נוטל על עצמו אחריות לפגיעה בנשים והביע חרטה על מעשיו. בשנת 2016 נטען נגדו כי בהיותו בן 19 אנס בת 13 בביתה. מאז, חזר בו מהתנצלותו, וטען שעשה זאת רק כדי להרגיע את המהומה.
הרב גפני גרוש בשלישית, אב לשני ילדים מנישואיו השניים ולילד אחד מנישואיו הראשונים [דרוש מקור].
ספריו

טביעות נשמה: הדרך אל המיתוס האישי (הוצאת משכל, 2005, במקור: Soul Prints) – עובד גם לטלוויזיה עבור רשת PBS האמריקאית
ודאי: הגדרה מחדש של הוודאות (מודן, 2001)
ספק: השבת אי הוודאות כערך רוחני (מודן, 2001)
The Mystery of Love‏ (2003)
מי מפחד מלילית (עם אוהד אזרחי, מודן, 2005)
הערות שוליים

↑  אחיה ראב"ד, "הרב גפני קיים איתי יחסי מין והבטיח שנתחתן", באתר ynet, 18 במאי 2006
↑  רוני זינגר-חרותי‏, הרב מרדכי גפני חשוד ב-3 מקרי ניצול מיני, באתר וואלה, 18 במאי 2006
↑  ‘I Was 13 When Marc Gafni’s Abuse Began’ – The Forward, The Forward, ‏13 בינואר 2016
↑  ורד קלנר, ניו-יורק, ‏ה"רוק-סטאר" משנות ה-90 נרדף כעת ע"י היהודים בארה"ב, באתר גלובס, 5 בפברואר 2016
| --- | --- |
בקרת זהויות :  NLI: 987007261410805171  BnF: cb150602359 (data)  GND: 123882737  ISNI: 0000 0000 6663 2255  LCCN: n2002053426  NTA: 23975588X  VIAF: 59372190   WorldCat (עם VIAF): 59372190
סאמי ענאן

| --- | --- |

 לידה:  2 בפברואר 1948 (בן 76) מצרים מצרים
 מדינה:  מצרים 
 השכלה:  האקדמיה הצבאית המצרית 
 השתייכות:  צבא מצרים
 תקופת הפעילות:  מ-1967 
 דרגה:  פריק
 תפקידים בשירות
 רמטכ"ל צבא מצרים
 פעולות ומבצעים
 מלחמת ההתשה  מלחמת יום הכיפורים
 תפקידים אזרחיים
 סגן יו"ר המועצה העליונה
 
סאמי חאפז ענאן (בערבית: سامي حافظ عنان; נולד ב-2 בפברואר 1948) הוא רמטכ"ל צבא מצרים לשעבר.
קורות חיים

סאמי ענאן נולד בפברואר 1948, בכפר סלאמון אלקמאש, שנמצא במרכז אלמנצורה, במחוז אלדקהליה במצרים.
קורות חיים > שירותו הצבאי

ענאן התגייס לצבא מצרים ב-1 בפברואר 1967
והשתתף במלחמת ההתשה ומלחמת יום הכיפורים. ביולי 1981, קיבל את הפיקוד על גדוד טילי קרקע אוויר. באוגוסט 1990, מונה לתפקיד הנספח הצבאי המצרי במרוקו. בשנת 1992 חזר למצרים ומונה למפקד חטיבה. ב-1996, הועלה לדרגת עקיד ומונה למפקד דיוויזיית נ"מ 15, הממוקמת בלוקסור שבמחוז לוקסור.
בזמן שהיה בלוקסור מילא תפקיד מרכזי בפרשת טבח התיירים בלוקסור, בו נרצחו תיירים משווייץ. ענאן פיקד על כוחות צבא מצרים שירדו למקום כדי להשיב את הביטחון לאזור. שליטתו המהירה במצב הייתה נקודת הפתיחה להתקדמותו המהירה בצבא. לאחר הטבח, הוא הוצב במהירות (למרות גילו המבוגר יחסית) בקורס קציני מטה יבשה, על מנת להכשירו לקבלת תפקידים פיקודיים.
בשנת 1998 מונה לראש ענף המבצעים של כוחות ההגנה האווירית. בינואר 2000 מונה לראש המטה של כוחות ההגנה האווירית וכשנה וחצי לאחר מכן, ביולי 2001, מונה לתפקיד מפקד כוחות ההגנה האווירית.
באוקטובר 2005 מינה נשיא מצרים, חוסני מובארכ, את ענאן לרמטכ"ל צבא מצרים, והעלה אותו לדרגת פריק.
קורות חיים > רמטכ"ל

בפרוץ ההפגנות בינואר 2011, שהובילו להפיכה במצרים, היה ענאן בוושינגטון, לשבוע פגישות עם קצינים אמריקאיים בכירים. בעקבות האירועים, ענאן קיצר את ביקורו וחזר למצרים ביום שישי, 28 בינואר 2011.
על פי מקורות בארצות הברית, היו אלו קצינים בכירים בצבא מצרים, בראשותו של ענאן, שכפו על מובארכ להתפטר מתפקידו כנשיא ולעזוב את קהיר.
ב-12 באוגוסט 2012 ביצע נשיא מצרים מוחמד מורסי שורה של שינויים בצמרת הצבא, ובמסגרתם הורה על סיום תפקידו של ענאן כרמטכ"ל.
קורות חיים > התמודדות לנשיאות

ב-20 בינואר 2018, הודיע על כוונתו להתמודד בבחירות לנשיאות בחודש מרץ. בסרטון שפרסם בדף הפייסבוק שלו, אמר שיתמודד כדי "להציל את מצרים ממדיניות שגויה" וקרא למוסדות המדינה לשמור על נייטרליות כלפי כל המועמדים.
ב-23 בינואר 2018, הוא נעצר בחשד לזיוף מסמכים הנוגעים לשחרורו מהצבא, רישומו בפנקס הבוחרים והסתה נגד הצבא המצרי. יום למחרת, הוא נאלץ לפרוש מהמירוץ לנשיאות. לאחר מכן נכלא ונשפט למאסר בגין זיוף מסמכים שהקדימו את תאריך פרישתו מן הצבא כדי לאפשר את התמודדותו. הוא שוחרר ב-22 בדצמבר 2019 לאחר כמעט שנתיים בהן שהה במעצר.
השכלה

צבאית:
קורס בסיסי בהגנה אווירית.
קורס מפקדי גדודי טילים.
קורס קציני מטה בהתמחות הגנה אווירית.
קורס בטילי הגנה אווירית מסוג פטשורה ברוסיה.
קורס בבית הספר הגבוה במלחמה של כוחות משולבים בצרפת.
חבר במכללה להגנה לאומית באקדמיה הצבאית הגבוהה על שם נאצר.
חבר במכללה הגבוהה למלחמה באקדמיה הצבאית הגבוהה על שם נאצר.
בוגר קורס מפקדים בכירים של האקדמיה הצבאית הגבוהה על שם נאצר.
אקדמית:
בטרם התגייס בשנת 1967, החל בלימודי משפטים.
משפחתו

לענאן בן העובד כאיש עסקים. מתגורר בשכונה היוקרתית בקהיר – "אלתג'מע אלח'אמס" (ער').
הערות שוליים

↑  קורות חייו באתר הרשמי של צבא מצרים
1 2  קורות חייו באתר אלמערפה
↑  הידיעה על מינויו ב-B.B.C
↑  ידיעה על ביקורו מ-Voice Of America
↑  ynet, דיווח: הצבא איים על מובארק "התפטר או שתודח", באתר ynet, 12 בפברואר 2011
↑  רועי קייס, נשיא מצרים פיטר את שר ההגנה והרמטכ"ל, באתר ynet, 12 באוגוסט 2012
↑  מצרים: הרמטכ"ל לשעבר יתמודד בבחירות לנשיאות, באתר ynet, 20 בינואר 2018
↑  רויטרס, צבא מצרים נגד הרמטכ"ל לשעבר שרץ נגד א-סיסי: "הסית נגדנו", באתר ynet, 23 בינואר 2018
↑  רויטרס‏, סיסי מסלק את יריביו בבחירות: הרמטכ"ל לשעבר נעצר בגין הסתה, באתר וואלה, 23 בינואר 2018
↑  Former military chief of staff released after near 2-year term in detention, באתר Mada Masr, ‏22 בדצמבר 2019 (באנגלית)
↑  קורות חייו באתר silobreaker
| --- | --- |
בקרת זהויות :  GND: 1046816632  VIAF: 306275649   WorldCat (עם VIAF): 306275649
יום טוב לנו

"יום טוב לנו" הוא שיר ילדים נפוץ לחג פורים שכתב המשורר לוין קיפניס, הלחן הוא עממי.
ישנו גם לחן נוסף לשיר של המלחין נחום נרדי.
שיר נוסף של קיפניס, "אורחים לחג" לכבוד חג הסוכות, נפתח אף הוא באותן המילים "יום טוב לנו".
לקריאה נוספת

לוין קיפניס/אליהו הכהן, מחרוזת שירי הזמר, פרחי דקל בע"מ-לוין קיפניס, 2023
הערות שוליים

↑  יום טוב לנו - בלחן של נחום נרדי, באתר הספרייה הלאומית, ‏1957
↑  לוין קיפניס, אורחים חג, באתר זמרשת
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
יריד לייפציג

מתחם יריד לייפציג הנוכחי
יריד לייפציג הוא יריד שמתקיים בלייפציג מאז ימי הביניים. בין שתי מלחמות העולם היה מהירידים הגדולים בעולם. לאחר מלחמת העולם השנייה, בתקופת המלחמה הקרה היווה היריד את אחד מהירידים המרכזיים של הקומקון. מתקיים כיום במתחם חדש הנמצא כ-7 קילומטר צפונית למרכז לייפציג.
היסטוריה

יריד לייפציג מוזכר לראשונה בכתובים במסמך משנת 1165. במהלך המאה ה-19 הוסב היריד מיריד סחורות ליריד דוגמאות. יריד הדוגמאות התקיים פעמיים בשנה, באביב ובסתיו, למשך כשבוע. התערוכה כללה מדורים שונים, בהם טכניקה שהציגה חידושים טכנולוגיים, בניין, ספרים, עיתונות ואמנות. יריד לייפציג היה מרכז חשוב למסחר בפרוות. בשנת 1927 בקרו ביריד כ-155,000 איש, בהם כ-60,000 יהודים.
היריד אירח גם דיונים בענייני מדיניות כלכלית ואירח את בכירי השלטון בגרמניה. לאחר עליית הנאצים לשלטון, פתח את היריד יוזף גבלס.
בשנת 1933 נפגע היריד בעקבות החרם על גרמניה. השלטון הנאצי פרסם את היריד והבטיח שיהודים יוכלו לבקר ביריד ללא חשש.
בשנת 1937 שינה השלטון הנאצי את שם העיר ל"לייפציג עיר היריד האימפריאלי". היריד התקיים גם בשנת 1940 במהלך מלחמת העולם השנייה אך מחוץ לגרמניה תואר ככישלון, בהיעדר סחורות באיכות טובה ובגלל מיעוט עסקאות. בסתיו 1940 הפציצה בריטניה את האזור במהלך היריד. בשנת 1942 כבר בוטל היריד. מבני היריד נוצלו לתעשיית נשק. חלק מהמבנים נפגעו בהפגזות.
לאחר תום מלחמת העולם השנייה, חידש שלטון הכיבוש הסובייטי את היריד בסוף 1945. היריד היה תצוגה של העוצמה הכלכלית של הגוש המזרחי, והשתתפו בו גם ארצות המערב שבקשו לפתח את המסחר עם הגוש הסובייטי. בשנת 1959 ביקר ניקיטה חרושצ'וב ביריד ובשנת 1965 השתתף אלכסיי קוסיגין בפתיחת היריד. היריד היווה נקודת מפגש חשובה בין מזרח למערב
בשנים 1995–1996 הוקם עבור היריד מתחם חדש הנמצא כ-7 קילומטר צפונית למרכז לייפציג, ובו ממשיך להתקיים היריד.
| התפתחות היריד> שנה | התפתחות היריד> מספר מבקרים | התפתחות היריד> מספר מציגים | התפתחות היריד> שטח היריד |
| --- | --- | --- | --- |
| 1897 | 10,000 | 1377 |  |
| 1907 | 16,000 | 3358 |  |
| 1917 | 34,000 | 2510 |  |
| 1927 | 155,000 | 9258 | 56,800 מ"ר |
הערות שוליים

↑  יריד לייפציג, דואר היום, 9 באוגוסט 1928
↑  היריד שבלייפציג, דואר היום, 3 במרץ 1929
↑  מ. אונגרפלד, מכתבים מגרמניה, הצפירה, 30 במרץ 1927
↑  מחיי היהודים בלייפציג, הצפירה, 29 במרץ 1928
1 2  היריד בלייפציג הפך לפארסה, דבר, 9 באפריל 1940
↑  יותר משליש המבקרים את יריד לייפציג היו יהודים, דואר היום, 16 ביוני 1927
↑  פרשיות השעה בכלכלה העולמית, דבר, 10 באפריל 1936
↑  חוק האזרחות החדש בגרמניה, דבר, 7 במרץ 1934
↑  נאום גיבילס, הצופה, 6 במרץ 1939; המשך
↑  יהודי אמריקה יחזקו את החרם על תוצרת גרמניה, דואר היום, 14 באוגוסט 1933
↑  יריד לייפציג במורד, דואר היום, 8 בספטמבר 1933
↑  לייפציג מזמינה שוב ליריד, דואר היום, 6 בפברואר 1934
↑  כשלון גמור של יריד לייפציג, המשקיף, 15 בספטמבר 1940
↑  משקיף מדיני, המשקיף, 16 בפברואר 1942
↑  לייפציג וברלין הופצצו, המשקיף, 22 באוקטובר 1943
↑  התקפה אדירה על לייפציג, דבר, 21 בפברואר 1944
↑  אלכסנדר וורת, השלטון הסובייטי בגרמניה, משמר, 28 בספטמבר 1945
↑  לא מוסקבה ולא מינכן, הצופה, 25 בנובמבר 1954
↑  פיליפ בן, גן עדן בלייפציג, מעריב, 27 במרץ 1955
↑  כרושצוב נותן הכשר לקרופ, מעריב, 8 במרץ 1959
↑  קוסיגין בלייפציג, חרות, 28 בפברואר 1965
↑  גדעון קוץ, בלייפציג העסקים כרגיל - למרות המשבר הבין־גושי והאיום בחרם מערבי, דבר, 10 במרץ 1980
↑  היריד הגדול בלייפציג, דואר היום, 26 במרץ 1928
| --- | --- |
בקרת זהויות :  NLI: 987007378133405171  BnF: cb11712319f (data)  GND: 2032111-9  LCCN: n88039574  MusicBrainz: cb733c40-f8f1-4d86-ada4-129c3710a6a4  SUDOC: 127813020  VIAF: 136144552   WorldCat (עם VIAF): 136144552 
לוגו היריד במאה ה-21
מראה של מתחם היריד בלילה
מאנו מורלאנס

מנואל "מאנו" מוֹרְלַאנֶס אריניו (בספרדית: Manuel "Manu" Morlanes Ariño; נולד ב-12 בינואר 1999) הוא כדורגלן ספרדי המשחק בעמדת הקשר המרכזי בקבוצת מיורקה מהלה ליגה. בצעירותו שיחק מורלאנס בנבחרות הנוער של ספרד.
קריירת מועדונים

נולד בסרגוסה, מורלאנס שיחק ב-ריאל סרגוסה המקומית כנער, לפני שעבר לאקדמיה של ויאריאל בקיץ 2012. הוא ערך את הופעת הבכורה שלו בקבוצת המילואים של המועדון בעונת 2015/2016, בליגה הספרדית השלישית.
ב-3 בספטמבר 2016, מורלאנס ערך את הופעת הבכורה שלו בקבוצה השנייה של המועדון בהפסד 3-2 מול ברצלונה ב'. הוא סבל מפציעה בברך במהלך משחק נגד קאסטיון בדצמבר, וחזר לשחק בספטמבר 2017 בתיקו 0-0 נגד יאגוסטרה.
מורלאנס ערך את הופעת הבכורה שלו בקבוצה הראשונה ב-8 בדצמבר 2017, כשהוא פתח בהפסד 1-0 מול מכבי תל אביב בליגה האירופית. ב-13 ביוני שלאחר מכן, הוא חידש את חוזהו עד 2023.
מורלאנס ערך את הופעת הבכורה שלו בלה ליגה ב-18 באוגוסט 2018, כשהוא פתח בהפסד ביתי 2-1 מול ריאל סוסיאדד. לקראת עונת 2019/2020, הוא הועלה באופן סופי להרכב הראשי.
ב-7 בספטמבר 2020, מורלאנס הושאל לאלמריה, לשנה אחת, עם סעיף רכישה. לאחר שהיה שחקן הרכב קבוע, אלמריה מימשה את סעיף הרכישה בחוזה שלו, אך ויאריאל הפעילה את סעיף הקנייה בחזרה כדי להחזיק במורלאנס אצלה.
ב-16 באוגוסט 2021, מורלאנס חתם על חוזה חדש עם הצוללת הצהובה עד 2026, והצטרף לקבוצה אחרת בליגה הראשונה, אספניול, בהשאלה לעונת 2021/2022. מורלאנס חזר לקבוצת האם שלו לעונת 2022/2023. הוא שיחק כמה משחקים בודדים לפני שעבר למיורקה, גם בליגה הראשונה, ב-31 בינואר 2023, גם בהשאלה.
ב-30 ביוני 2023, מורלאנס חתם על חוזה קבוע לחמש שנים במיורקה.
הערות שוליים

↑  juan f roca vila-real, Manu Morlanes, la alternativa a Guerra en el Villarreal B, Levante-EMV, ‏2016-08-31 (בספרדית)
↑  Iñaki Gómez, Manu Morlanes está de vuelta en el Villarreal B, Golsmedia, ‏2017-09-14 (בספרדית)
↑  ED, Un zaragozano debuta con el Villarreal CF en la Europa League, Espiritu Deportivo, ‏2017-12-08 (בספרדית)
↑  Villarreal: Ata a las perlas de la cantera, Marca.com, ‏2018-06-13 (בספרדית)
↑  Almería and Villarreal reach agreement on Morlanes' transfer, www.udalmeriasad.com (באנגלית)
↑  Manuel Fernández, El Mallorca oficializa a Morlanes hasta junio de 2028, Diario de Mallorca, ‏2023-06-30 (בספרדית)
תקופת בחירות

תקופת בחירות היא תקופה של חודשים אחדים לפני קיומן של בחירות לרשות שלטונית, כגון פרלמנט, נשיא ורשות מקומית. בתקופה זו מתקיימת מערכת הבחירות, וחלים בה כללים מיוחדים על פעילותם של הגופים העומדים לבחירה.
בתקופת הבחירות מתקיימת מערכת בחירות (הנקראת גם 'מרוץ'). במערכת הבחירות מתקיימת פעילות פוליטית נמרצת שמטרתה (מבחינת כל מועמד) השגת יתרון יחסי בתוצאות הבחירות, ועיקרה מאבק פרסומי (תשדירי בחירות בטלוויזיה ברדיו ובמרשתת, שלטי חוצות, חלוקת עלוני פרסום וכדומה) רחב ואינטנסיבי על עיצוב דעת הקהל.
המונח 'מרוץ' אינו סתמי, ולרוב מקבלת מערכת הבחירות מאפיינים של התמודדות מאסיבית קצרת-טווח, בה מנוצלים רוב משאבי המתמודדים, כלכליים ופוליטיים, מלווה בהתעוררות המודעות הציבורית למתרחש בפוליטיקה של המדינה בתקופת הזמן הסמוכה לה. מקובל להאמין כי התנהגות מוסדות השלטון בתקופת בחירות מגויסת לטובת המערכה על ידי גורמים שונים. אמונה מקובלת אחרת היא שהמועמדים נוהגים לתאר את עצמם באופן שאינו תואם את התנהגותם לאחר הבחירות.
בבריטניה

בבריטניה תקופת הבחירות, שנודעה בשם "Purdah", נמשכת מרגע הכרזת הבחירות (כשישה שבועות לפני מועד הבחירות) ועד שממשלה חדשה קמה לאחר קיום הבחירות. בתקופה זו על הממשלה להימנע מיוזמות חדשות או שנויות במחלוקת, שנראות כמעניקות יתרון בבחירות למועמדים או למפלגה מסוימת. הגבלות של תקופת בחירות חלות גם על בחירות לשלטון המקומי. גם באוסטרליה קובעת המוסכמה שהממשלה בתקופת בחירות לא צריכה לקבל החלטות בנושאי מדינות משמעותיים ולא צריכה למנות מינויים לתפקידים רמים.
בקנדה

בזמן הבחירות בקנדה, פעילות הממשלה מוגבלת בענייני מדיניות, הוצאות ומינויים לעניינים שהם לפחות אחד מאלה: (1) שגרה; (2) לא שנוי במחלוקת; (3) דחוף או לטובת הציבור; (4) הפיך על ידי ממשלה חדשה ללא עלות או הפרעה מיותרת; או (5) שהסכימו על ידי מפלגות האופוזיציה לאחר התייעצות. ממשלות צריכות להגביל את פעילותן לעסקים הכרחיים ולהימנע ככל האפשר מלחייב ממשלות עתידיות. התקופה מפיזור הפרלמנט עד להקמת הממשלה (או או כאשר ברורה תוצאת הבחירות כי הממשלה המכהנת תוחזר) נקראה תקופת שמירה (caretaker period).
בספרד

על ממשלת ספרד בתקופת בחירות (בספרדית Gobierno en funciones, ממשלה ממלאת מקום (ספ')) מוטלת המשימה להקל על ההתפתחות התקינה של תהליך ההרכבה של הממשלה החדשה והעברת הסמכויות אליה. כמו כן, עליה להגביל את ניהולו לתפקיד הרגיל של ענייני ציבור, תוך הימנעות מלנקוט כל אמצעי אחר, למעט במקרים דחופים שהוסמכו כדין או מסיבות של אינטרס כללי.
במדינות נוספות

בתקופת הבחירות חלות על הממשלה הקרויה ממשלת מעבר (באנגלית נקראת caretaker government, acting government או interim government) הגבלות שונות.
בהולנד, מקובל בהסכמות כי השלמות חקיקה, הצגת תקציב ומינויים לתפקידים בכירים הנחוצים לתפקוד רציף של השלטון מתקבלים בשיתוף פעולה בין-מפלגתי.
בפורטוגל ההתייחסות לסמכותה של ממשלת מעבר נמצאת ברמת החוקה: סעיף 186.5 קובע שממשלת מעבר "תגביל את עצמה רק לביצוע פעולות הנחוצות להבטחת הניהול של ענייני הציבור".
גם בדנמרק מתייחסת החוקה לממשלת מעבר, אך הניסוח מנוסח באופן פחות מגביל. סעיף 15 קובע שעל ממשלה כזו "לעשות כל מה שנחוץ כדי להבטיח פעילות רציפה של ענייני הציבור עד שהממשלה החדשה תיכנס לתפקיד".
בשוודיה ובנורווגיה אין התייחסות חוקתית לנושא אך ממשלות מעבר תמיד נמנעו מקידום חקיקה והגבילו את עצמן לעניינים מנהליים.
בישראל

ממשלה המכהנת בתקופה זו נקראת לעיתים "הממשלה היוצאת".
בישראל > משך התקופה

תקופת בחירות מוגדרת בחוקים אחדים, שבכל אחד מהם הגדרה משלו לתקופה זו.
חוק מימון מפלגות, תשל"ג-1973 מגדיר תקופת בחירות כתקופה המסתיימת ביום הבחירות ותחילתה –
כאשר הבחירות מתקיימות במועדן - היום ה-101 לפני יום הבחירות לכנסת;
בבחירות המתקיימות על פי חוק התפזרות הכנסת, כאמור בסעיף 34 לחוק-יסוד: הכנסת – היום השלישי אחרי תחילת אותו חוק;
בבחירות מוקדמות המתקיימות לפי הוראות סעיפים 11(ב) או 29(ו) לחוק יסוד: הממשלה, או לפי הוראות סעיף 36א לחוק יסוד: הכנסת – היום השלישי אחרי היום שבו נוצרה העילה לקיום הבחירות המוקדמות.
חוק הבחירות (דרכי תעמולה), תשי"ט-1959 מגדיר תקופת בחירות –
בבחירות לכנסת – תקופה שתחילתה 90 ימים לפני יום הבחירות;
בבחירות לרשות מקומית ולראש רשות מקומית – תקופה שתחילתה ביום הגשת רשימות המועמדים לפי סעיף 35(ח);
בבחירות מיוחדות לראש רשות מקומית – תקופה שתחילתה ביום הגשת הצעת המועמד לפי סעיפים 7(ב) ו-24א (ב) לחוק הרשויות המקומיות (בחירת ראש הרשות וסגניו וכהונתם), תשל"ה-1975.
חוק מיסוי תשלומים בתקופת בחירות, ה׳תשנ״ו-1996 מגדיר תקופת בחירות –
בבחירות לכנסת - תקופה של 60 ימים המסתיימת ביום ה-14 שלאחר יום הבחירות;
בבחירות מקדימות - תקופה של 30 ימים המסתיימת יום לאחר היום שבו נערכות בחירות מקדימות;
בבחירות למועצת רשות מקומית ולראש רשות מקומית - תקופה של 30 ימים המסתיימת שלושה ימים לאחר היום שבו נערכות בחירות.
בהקשרים אחרים תקופת הבחירות ארוכה יותר. לקראת הבחירות לכנסת העשרים וחמש קבעה היועצת המשפטית לממשלה, גלי בהרב-מיארה, שתקופת הבחירות החלה ב-20 ביוני 2022, המועד שבו ראש הממשלה וראש הממשלה החלופי הודיעו על החלטתם ללכת לבחירות. תקופה זו תימשך עד ליום הבחירות, 1 בנובמבר, כלומר 134 ימים.